|  |  |
| --- | --- |
| **NIL Hovedlaget****Styremøte** | **Dato: 16.08.2022** |
| **Tidspunkt: 20.00-21.50** |
| **Møteleder:** | Erik Cronblad Wollan | **Referent:**  | Magnus Arnesen |
| **Møtedeltakere:**  |  Erik Cronblad Wollan, Magnus Arnesen, Finn Ove Søfting, Trond Vegard Lamøy, Lasse Paulsen, Lars Friestad, Terje Owrehagen, Gry Stensrud, Joacim Hafsås, Rannveig Gravås. Ikke til stede: Frode Meiltoft, Hilde Drange, Kristin Gaustad, Dominique Bye Ribaut, Knut Aasrud, Øystein Nygård, Marte Bulie, Linn Brunborg, Ivar Fjøsne, Arthur Undseth.  |
| **Agenda:** | **Sak 1: Orientering fra Styreleder** **Sak 2: Orientering fra Daglig Leder****Sak 3: Ny administrasjonsansvarlig** **Sak 4: Økonomistatus fra Trond** **Sak 5: Anlegg fra Lasse****Sak 6: Årshjul fra Magnus****Sak 7: Eventuelt**  |
|  **MØTEREFERAT:** |
| **Sak nr. 1** | **Sak 1:** **Orientering fra styreleder*** Gjennomgang av dagens agenda.
* Tennisanlegget ble dessverre dekket av mye vann etter regnværet i uke 32. Til tross for forholdene ser utebanene OK ut og vi håper på at det skal gå bra med dem. Det er større utfordringer i tennishallen med skader på gulv og vegger, men vi håper at vi skal slippe unna altfor store utskiftninger og kostnader.
 |
| **Sak nr. 2** | **Sak 2: Orientering fra Daglig Leder*** Sommercamp gikk som planlagt veldig bra. Fornøyd med godt opplegg og flinke instruktører som har mottatt lønn og attest for arbeidet. Vil takke alle som bidrar i samarbeidet til å gjennomføre NIL Sommercamp, som bidrar til overskudd i Hovedlaget.
* Årlig lønnsjustering for faste ansatte i NIL. Styret bestemte i 2021 at vi følger satsen som blir fastsatt av LO og NHO som i år var på 5,2%. Av de timelønnede i NIL er det kun friidrett som har ønsket å følge denne reguleringen, så ingen andre grupper enn de som har faste ansatte er påvirket av dette.
* NIL mottok i juni momskompensasjon for bygde idrettsanlegg på totalt 7 380 138 kroner. Dette er fordelt slik: Fotball: 4 001 767 kroner. Ski: 3 222 718 kroner. Tennis: 155 653 kroner.
* Diskusjoner om kameraovervåkning på SIA grunnet hærverk i fotball og friidrett. Friidrett har opplevd mye hærverk og ønsker å sette opp kameraene som tidligere er innkjøpt og som måtte tas ned grunnet skolens klager på filming av skolen og offentlige veier. Hovedlaget gir friidrettsgruppa støtte til å arbeide for å sette opp kameraene igjen.
* Innebandy, friidrett og ski må ta med seg 50 skjerf hver og selge i kiosken. Lederne av gruppene blir kontaktet av Lynn om plakat med pris.
 |
| **Sak nr. 3** | **Sak 3: Ny administrasjonsansvarlig*** Diskusjoner angående hvordan vi strukturelt skal erstatte avtroppende administrasjonsansvarlig. Trond har vært i dialog med KN regnskap om utvidelse av deres arbeidsoppgaver for NIL, som vil erstatte administrasjonsansvarliges arbeidsoppgaver knyttet til økonomi. Dette er det mest aktuelle alternativet og styret støttet denne måten å løse det på. Det gir NIL trygghet på kort sikt ved at KN regnskap kjenner idrettslaget. Erik følger opp dette videre med administrasjonsansvarlig og finner en struktur på veien videre alle parter er fornøyde med.
 |
| **Sak nr. 4** | **Sak 4: Økonomistatus fra Trond*** Gjennomgang av hvordan vi håndterer momskompensasjon. Det gjelder både søknader knyttet til bygging av anlegg og den årlige søknaden om vare- og tjenestemomskompensasjon.
* Trond ønsker litt tettere kommunikasjon med de ulike gruppene angående deres økonomistatus. Dette gir økonomiansvarlig bedre forutsetninger til å følge opp gruppenes økonomiske situasjon og hjelpe til i god tid. Trond følger opp dette og holder kontakt med gruppeledere om hvordan dette følges opp mest effektivt.
 |
| **Sak nr. 5** | **Sak 5: Anlegg fra Lasse** * Lasse ønsker å fastsette onsdager før styremøtene i NIL for møtedato for arbeidsgruppa som diskuterer relevante problemstillinger angående anleggssituasjonen i NIL. Arbeidsgruppa består av Ingrid Tveit, Finn Ove Søfting, Kristian Bjerke, Magnus Arnesen, Knut Aasrud og Lasse Paulsen.
* Diskusjoner angående en idrettshall fra Bærum som gis bort. Lasse følger opp dette videre.
 |
| **Sak nr. 6** | **Sak 6: Årshjul fra Magnus*** Søknad om strømstøtte med søknadsfrist 06.09. Magnus ordner dette på vegne av NIL.
* Sparebankstiftelsen DNB og Gjensidigestiftelsen med frister 1. september. Som informert om tidligere oppfordres alle gruppene til å søke til Sparebankstiftelsen DNB, men søknad til Gjensidigestiftelsen må koordineres med Magnus da de ønsker maks en søknad per organisasjon.
 |
| **Sak nr. 7** | **Sak 7: Eventuelt*** Erik har mottatt et eksternt forslag om det kan være aktuelt for NIL å bidra for å etablere frisbeegolf i Rotnes. Styret er positive til dette, og det vil følges opp videre for å se på mulighetene.
* Forberedelser til dette årets TV-aksjon. Erik trenger hjelp av et par personer søndag 22. oktober til å være på NIL-huset og hjelpe.
* Angående ranselpost: Magnus kontaktet Alexander i NK, og han skal videre undersøke med skolerådgiverne. Alexander kommer tilbake til Magnus med svar.
 |
|  | **Neste møte: 13.09.2023** |